בריאן קרניגהאן

בריאן וילסון קרניגהאן (Brian Wilson Kernighan, נולד ב-1 בינואר 1942) הוא מדען מחשב קנדי, שעבד במעבדות בל לצד יוצרי מערכת ההפעלה יוניקס, קן תומפסון ודניס ריצ'י, ותרם להתפתחות של יוניקס. הוא גם מחבר שותף של שפות התכנות AWK ו-AMPL (ה-"K" בשם היא משמו). מאז שנת 2000 קרניגהאן הוא פרופסור במחלקה למדעי המחשב באוניברסיטת פרינסטון.

קרניגהאן התפרסם מאוד עם כתיבת הספר הראשון אודות שפת התכנות C, אותו כתב יחד עם דניס ריצ'י וידוע כ-"K&R" על שם ראשי התיבות של שמם. קרניגהאן אישר כי לא היה לו חלק בעיצובה של שפת C ("זה לגמרי העבודה של דניס ריצ'י"). הוא כתב תוכניות יוניקס רבות, כולל Ditroff, ו-Cron לגרסה 7 של יוניקס.

קורות חייו
קרניגהאן נולד בטורונטו ולמד באוניברסיטת טורונטו בין השנים 1960 ו-1964, שם סיים את לימודי התואר הראשון בפיזיקה והנדסה. הוא קיבל את הדוקטורט שלו בהנדסת חשמל מאוניברסיטת פרינסטון, שבה הוא מחזיק פרופסורה במחלקה למדעי המחשב מאז שנת 2000. כל סתיו הוא מלמד קורס שנקרא "מחשבים בעולמנו", אשר סוקר את יסודות המחשוב למתחילים.

בשיתוף פעולה עם שן לין הוא המציא היוריסטיקה ידועה לשתי בעיות אופטימיזציה: חלוקת קודקודי גרף לשני חלקים שווים תוך מזעור משקל הקשתות בחתך ובעיית הסוכן הנוסע. שתי הבעיות הן NP שלמות.

קרניגהאן היה עורך התוכנה של פרנטיס הול אינטרנשיונל. סדרת "כלי התכנה" שלו הפיצה את הבשורה בדבר "חשיבת C / Unix" עם השינויים המהותיים, שגררה בשפות התכנות בייסיק, פורטרן ופסקל, ובמסגרת זו גם הועמד לרשות הציבור ה-Ratfor (קיצור של Rational FORTRAN, שפת תכנות, המשמשת כקדם-מעבד ל-Fortran 66) שלו.

שמו של קרניגהאן נקשר באמירה ש"אם (נגזר) להיתקע באי (בודד) עם שפת תכנות אחת בלבד, הרי שעדיף שתהא זו שפת C".

קרניגהאן טבע את המונח יוניקס ועזר להפוך את פילוסופיית יוניקס של תומפסון לפופולרית. בנוסף, טבע קרניגהאן את הביטוי "מה שאתה רואה זה כל מה שתקבל" (WYSIAYG), שהוא פרפרזה למשפט הידוע "מה שאתה רואה הוא מה שאתה מקבל" (WYSIWYG). נהוג להשתמש במשפט של קרניגהאן כדי לציין שמערכות WYSIWYG עלולות לאבד מידע, שעשוי להיות שימושי בהקשרים אחרים.

היישום המקורי של קרניגהאן של "שלום, עולם!" ("!Hello, World") משנת 1978 נמכר במכרז האלגוריתם, שהוא המכרז הראשון בעולם של אלגוריתמי מחשב.

תקציר הישגיו 
 שפת התכנות AMPL.
 שפת התכנות AWK, עם אלפרד אהו ופיטר ג' וויינברגר, וספרו "שפת התכנות AWK".
 Ditroff (הרכיב העיקרי במעבדי תמלילים), שנתמך בכלל המכשירים.
 הספר "יסודות של עיצוב תכנותי", עם פ ג' פלאוג'ר.
 התוכנית המתועדת הראשונה "שלום, עולם!" בספרו של קרניגהאן "מדריך להכרת שפת B" משנת 1972.
 Ratfor.
 כלי תוכנה, ספר וסדרת כלים ל-Ratfor, שנוצרו בשיתוף חלקי עם פ ג' פלאוג'ר.
 כלי תוכנה בפסקל, ספר וסדרת כלים לפסקל, שנוצרו בשיתוף עם פ ג' פלאוג'ר.
 "שפת התכנות C", עם יוצר C, דניס ריצ'י, הספר הראשון על C.
 שפת eqn ל-Troff, עם לורינדה צ'רי.
 שפת M4, עם דניס ריצ'י.
 שפת pic ל-Troff.
 "הפרקטיקה של התכנות", עם רוב פייק.
 "סביבת הפיתוח של שפת יוניקס", ספר הדרכה, עם רוב פייק.
 "מדוע פסקל איננה שפת התכנות המועדפת עליי" (קישור), ביקורת פופולרית על יוצר שפת פסקל, ניקלאוס וירת. חלקים מסוימים של הביקורת הם מיושנים בשל ISO 7185 (שפות תכנות - פסקל); הביקורת נכתבה לפני ש-ISO 7185 נוצרה. (AT&T מחשוב המדע טכני דווח # 100).

מאמרים 
 יסודות של עיצוב תכנותי" (1974, 1978) עם פ ג' פלאוג'ר.
 כלי תוכנה (1976) עם פ ג' פלאוג'ר.
 "שפת התכנות C" (בשנים 1978, 1988) עם דניס מ. ריצ'י.
 כלי תוכנה בפסקל (1981) עם פ ג' פלאוג'ר.
 "סביבת הפיתוח של שפת יוניקס" (1984) עם רוב פייק.
 שפת התכנות AWK (שנת 1988) עם אלפרד אהו ופיטר ג' ווינברגר.
 "הפרקטיקה של התכנות" (1999) עם רוב פייק.
 AMPL: שפה ליצירת מודלים לתכנות מתמטי. מהדורה שנייה (2003) עם רוברט פורר ודייוויד גיי.
 D הוא לדיגיטלי: מה אדם יודע-דבר צריך לדעת על מחשבים ותקשורת (2011).
 שפת תכנות GO (שנת 2015) עם אלן דונובן.

קישורים חיצוניים 

 

 Brian Kernighan's home page at Bell Labs</div> "Why Pascal is Not My Favorite Programming Language" — By Brian Kernighan, AT&T Bell Labs, 2 April 1981
 "Leap In and Try Things" — Interview with Brian Kernighan — on "Harmony at Work Blog", October 2009.
 An Interview with Brian Kernighan — By Mihai Budiu, for PC Report Romania, August 2000
 Transcript of an interview with Brian Kernighan at the Wayback Machine (archived April 28, 2009) – Interview by Michael S. Mahoney at the Wayback Machine (archived May 28, 2009)
 Video — TechNetCast At Bell Labs: Dennis Ritchie and Brian Kernighan (1999-05-14Video
 Video (Princeton University, September 7, 2003) — "Assembly for the Class of 2007: 'D is for Digital and Why It Matters'"
 A Descent into Limbo by Brian KernighanA Descent into Limbo
 Photos of Brian Kernighan
 Works by Brian Kernighan at Open Library
 Video interview with Brian Kernighan for Princeton Startup TV (2012-03-20)
 The Setup, Brian Kernighan

הערות שוליים 

מדעני מחשב קנדים
בוגרי אוניברסיטת טורונטו
בוגרי אוניברסיטת פרינסטון
קנדים שנולדו ב-1942